CELEX: 62018TN0734
Language: sl
Date: 2018-12-13 00:00:00
Title: Zadeva T-734/18: Tožba, vložena 13. decembra 2018 – Sumitomo Chemical in Tenka Best/Komisija

25.2.2019   
            
            
               SL
            
            
               Uradni list Evropske unije
            
            
               C 72/33
            
         
      Tožba, vložena 13. decembra 2018 – Sumitomo Chemical in Tenka Best/Komisija
      (Zadeva T-734/18)
      (2019/C 72/42)
      Jezik postopka: angleščina
      
         Stranke
      
      
         Tožeči stranki: Sumitomo Chemical (UK) plc (London, Združeno kraljestvo) in Tenka Best, SL (Aiguafreda, Španija) (zastopnika: K. Van Maldegem, odvetnik, in V. McElwee, solicitor)
      
         Tožena stranka: Evropska komisija
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  Izvedbeni sklep Komisije (EU) 2018/1251 z dne 18. septembra 2018 o neodobritvi empentrina kot obstoječe aktivne snovi za uporabo v biocidnih proizvodih 18. vrste proizvodov (1) razglasi za ničen;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeči stranki v utemeljitev tožbe navajata štiri razloge.
      
                  1.
               
               
                  Prvi tožbeni razlog: tožena stranka pred sprejetjem izpodbijanega akta ni opravila potrebnih postopkovnih korakov. Če bi sledila tem korakom, bi bil izpodbijani akt lahko drugačen.
               
            
                  2.
               
               
                  Drugi tožbeni razlog: tožena stranka je storila očitno napako pri presoji, ker: ni upoštevala postopkovnih nepravilnosti pri preverjanju empentrina, je dovolila, da hipotetično tveganje pripelje do neodobritve empentrina, in ni upoštevala zahtev glede dobrobiti živali, ki izhajajo iz Uredbe o biocidnih proizvodih (2).
               
            
                  3.
               
               
                  Tretji tožbeni razlog: tožena stranka prvi tožeči stranki ni zagotovila pravice do obrambe
                  
                              —
                           
                           
                              Opombe in podatki, ki jih je predložila prva tožeča stranka, niso bili preučeni, zaradi česar je bila nujno kršena njena pravica do obrambe.
                           
                        
            
                  4.
               
               
                  Četrti tožbeni razlog: tožena stranka je kršila načelo dobrega upravljanja
                  
                              —
                           
                           
                              Prvi tožeči stranki ni bilo dano dovolj časa za pripravo nadaljnjih podatkov, njene prošnje za opustitve podatkov pa so bile neupravičeno zavrnjene.
                           
                        
            
         (1)  UL 2018 L 235, str. 24.
      
         (2)  Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (UL 2012, L 167, str. 1).